ΕΝΟΤΗΤΑ 9 **Πρώτες προσπάθειες των επαναστατημένων Ελλήνων για συγκρότηση κράτους Μορφές πολιτικής οργάνωσης με τοπικό χαρακτήρα**

*Η πολιτική οργάνωση ήταν αναγκαία:*

* για τον ανεφοδιασμό των στρατευμάτων,
* για την οργάνωση των περιοχών που απελευθερώνονταν,
* για τη διαχείριση των «εθνικών γαιών» ή «εθνικών κτημάτων».

*Οι* ***τοπικοί οργανισμοί****:*

Οι τοπικοί οργανισμοί ήταν ένα είδος τοπικών κυβερνήσεων, που ελέγχονταν κυρίως από τους προεστούς, τους Φαναριώτες και τους ιεράρχες.

Οι πιο σημαντικοί τοπικοί οργανισμοί ήταν:

* Η *Πελοποννησιακή Γερουσία /* προεστοί.
* Η *Γερουσία της Δυτικής Χέρσου Ελλάδος /* Αλ. Μαυροκορδάτος.
* Ο *Άρειος Πάγος* / ανατολική Στερεά / Θ. Νέγρης.

*Οι πολιτικές διαμάχες:*

Στο πλαίσιο του αγώνα για τη διαχείριση της εξουσίας αναπτύχθηκαν δύο κοινωνικοπολιτικές ομάδες: 🡪 *οι οπλαρχηγοί και οι Φιλικοί*

 🡪 *οι προεστοί, οι αρχιερείς και οι Φαναριώτες*

 **Η Α΄ ΕΘΝΟΣΥΝΕΛΕΥΣΗ**

*Επίδαυρος /*  Δεκέμβριος του 1821 - Ιανουάριος του 1822*:*

* Διακήρυξε ότι η επανάσταση ήταν εθνική και όχι κοινωνικοανατρεπτική.
* Όρισε ως διοίκηση της επανάστασης δύο σώματα:

α) το *Εκτελεστικό* (πενταμελής κυβέρνηση με πρόεδρο τον Αλ. Μαυροκορδάτο).

β) το *Βουλευτικό* (είχε 70 μέλη και πρόεδρο τον Δ. Υψηλάντη).

* Ψήφισε το πρώτο ελληνικό σύνταγμα, το *σύνταγμα της Επιδαύρου*.

*Το* ***ΣΥΝΤΑΓΜΑ ΤΗΣ ΕΠΙΔΑΥΡΟΥ****:*

* Ήταν έντονα επηρεασμένο από τα συντάγματα της γαλλικής επανάστασης.
* Διακήρυττε την ελληνική ανεξαρτησία
* Θέσπιζε ως πολίτευμα την αβασίλευτη δημοκρατία.

 **Η Β’ ΕΘΝΟΣΥΝΕΛΕΥΣΗ**

*Άστρος της Κυνουρίας / Μάρτιος - Απρίλιος του 1823:*

* Ενέκρινε μια τροποποιημένη εκδοχή του συντάγματος της Επιδαύρου.
* Κατάργησε όλους τους τοπικούς οργανισμούς.
* Κατάργησε το αξίωμα του αρχιστράτηγου (το έφερε ο Θ. Κολοκοτρώνης).
* Όρισε πρόεδρος του εκτελεστικού τον Μαυρομιχάλη και του Βουλευτικού τον Μαυροκορδάτο.

 **Ο ΕΜΦΥΛΙΟΣ ΠΟΛΕΜΟΣ**

*Οι αιτίες της εμφύλιας διαμάχης:*

* Οι αντιθέσεις ανάμεσα στους Έλληνες για τον έλεγχο της πολιτικής εξουσίας (πρόκριτοι, ιεράρχες, Φαναριώτες – οπλαρχηγοί, Φιλικοί).
* Οι τοπικιστικές αντιθέσεις
* Οι διαφωνίες για τη διαχείριση των χρημάτων από το δάνειο που είχε συναφθεί στην Αγγλία
* Οι προσωπικές αντιπαλότητες και φιλοδοξίες

*Πρώτη φάση του εμφυλίου πολέμου (φθινόπωρο 1823 – καλοκαίρι 1824):*

Συγκρούστηκαν δύο παρατάξεις με επικεφαλής το Θ. Κολοκοτρώνη (αντιπρόεδρος του Εκτελεστικού) και τον Αλ. Μαυροκορδάτο (πρόεδρος του Βουλευτικού) 🡪 Οι πιο ισχυροί πρόκριτοι της Πελοποννήσου και της Ύδρας υποστήριξαν τον Μαυροκορδάτο και ο Κολοκοτρώνης υποχώρησε.

*Δεύτερη φάση του εμφυλίου πολέμου (Ιούλιος 1824 – Ιανουάριος 1825):*

Ο Μαυροκορδάτος και οι Υδραίοι συμμάχησαν με τον Ι. Κωλέττη που επηρέαζε οπλαρχηγούς της Στερεάς Ελλάδας και απέκλεισαν τους Πελοποννήσιους από την εξουσία 🡪 Τους ανάγκασαν να συνθηκολογήσουν και φυλάκισαν τον Κολοκοτρώνη και τον Ανδρούτσο.

 **Η Γ’ ΕΘΝΟΣΥΝΕΛΕΥΣΗ:**

*Τροιζήνα / Άνοιξη του 1827:*

* Εξέλεξε Κυβερνήτη της Ελλάδας για επτά χρόνια τον Ι. Καποδίστρια.
* Ψήφισε το Πολιτικό Σύνταγμα της Ελλάδας, το οποίο διαπνεόταν από φιλελεύθερες αντιλήψεις και ήταν το πιο δημοκρατικό σύνταγμα της εποχής του.